लखनऊ। सड़क हादसे में घायल व्यक्ति को यदि ब्लड की जरूरत पड़ती है तो सरकारी ब्लड बैंक बिना खून लिए उसे ब्लड उपलब्ध कराएगा। वो फिर आपका दोस्त हो या रिश्तेदार। आपको उस खून के बदले सिर्फ यूजर चार्ज देना होगा, लेकिन यह सहूलियत सिर्फ उन्हीं मरीजो को मिल सकेगी जिनका इलाज किसी सरकार अस्पताल में चल रहा हो या वहां भर्ती कराया गया हो। ऐसे निर्देश सभी सरकारी ब्लड बैंकों को जारी कर दिए गए हैं।